Captain America: Brave New World

**Captain America: Brave New World** on vuonna 2025 ensi-iltansa saanut yhdysvaltalainen poliittinen toimintatrilleri ja supersankarielokuva, joka perustuu Marvel Comicsin sarjakuvahahmoon Sam Wilson / Kapteeni Amerikka. Elokuva ohjasi Julius Onah, joka myös käsikirjoitti sen yhdessä Rob Edwardsin, Malcolm Spellmanin, Dalan Mussonin ja Peter Glanzin kanssa. Se on neljäs *Captain America*-elokuva, jatko-osa Disney+-sarjalle *[[The Falcon and the Winter Soldier]]* (2021), Marvel Cinematic Universen (MCU) 35. elokuva sekä viidennen vaiheen viides elokuva. Elokuvan pääosissa esiintyvät Anthony Mackie, Danny Ramirez, Shira Haas, Carl Lumbly, Xosha Roquemore, Jóhannes Haukur Jóhannesson, Giancarlo Esposito, Tim Blake Nelson ja Harrison Ford. Elokuvassa uudeksi Kapteeni Amerikaksi ryhtynyt Sam Wilson päätyy tutkimaan salaliittoa, joka liittyy Yhdysvaltain presidentiksi valittuun Thaddeus Rossiin.

*[[Captain America: Civil War]]* (2016) toimi viimeisenä osana *Captain America* -trilogialle, jonka pääosassa oli Chris Evansin näyttelemä Steve Rogers. Mackien näyttelemä Wilson ryhtyi *The Falcon and the Winter Soldierissa* uudeksi Kapteeni Amerikaksi, ja sarjan käsikirjoittajat Spellman ja Musson olivat huhtikuussa 2021 alkaneet työstää uutta Kapteeni Amerikka -elokuvaa. Mackie kiinnitettiin elokuussa elokuvan pääosaan, ja Onah liittyi mukaan projektiin heinäkuussa 2022, jolloin elokuvan alkuperäiseksi nimeksi paljastettiin *Captain America: New World Order*. Osa elokuvan sivunäyttelijöistä paljastettiin myöhemmin samana vuonna. Nelson ja Liv Tyler palasivat *[[The Incredible Hulk]]issa* (2008) esittämiinsä rooleihin, kun taas Ford toimi William Hurtin kuoleman johdosta Rossin uutena näyttelijänä, minkä lisäksi Rossista tulee elokuvassa myös Punainen Hulk. Kuvaukset alkoivat Atlantassa maaliskuussa 2023 ja päättyivät saman vuoden kesäkuussa. Kuvausten aikana myös elokuvan lisänimi muutettiin saman vuoden kesäkuussa muotoon *Brave New World*. Joulukuussa 2023, Matthew Orton palkattiin käsikirjoittamaan kohtauksia toukokuussa 2024 tehtyjä uudelleenkuvauksia varten. Edwardsin ja Glanzin oleminen mukana projektissa paljastettiin joulukuussa 2024.

*Captain America: Brave New World* sai maailmanensi-iltansa TCL Chinese Theatressa 11. helmikuuta 2025. Elokuvateattereihin se ilmestyi Suomessa 12. helmikuuta 2025 ja Yhdysvalloissa 14. helmikuuta 2025. Elokuva sai sekalaisen vastaanoton, kritiikoiden kritisoidessa elokuvan tarinaa, riippuvuutta muihin MCU-medioihin ja visuaalisia efektejä, vaikka he ylistivät erityisesti Mackien ja Fordin roolisuorituksia.

## Juoni
Viisi kuukautta sen jälkeen, kun Thaddeus Ross valittiin Yhdysvaltain presidentiksi, hän lähettää Sam Wilsonin ja Joaquín Torresin—uuden Kapteeni Amerikan ja uuden Haukan—Oaxacaan, Meksikoon, estämään palkkasoturiryhmä SERPENTiä ja sen johtajaa Seth Voelkeria / Sidewinderia myymästä eteenpäin hallitukselta varastettua arvotavaraa. He saavat arvotavarasäiliön takaisin ja pidättävät suurimman osan SERPENTin jäsenistä, mutta Sidewinder pääsee pakoon. Torres on innoissaan siitä, että on Haukka, vaikka Wilson on vastahakoisempi Torresin osallistumisesta tehtäviin, koska kummallakaan heistä ei ole supersotilasseerumia kuten Wilsonin edeltäjällä, Steve Rogersilla. Tehtävän jälkeen, Wilson ja Torres harjoittelevat yhdessä kuntosalilla Isaiah Bradleyn, Yhdysvaltain hallituksen vankina ja koekappaleena vuosikymmeniä sitten olleen supersotilaan, kanssa.

Ross kutsuu Wilsonin ja Torresin maailman johtajien kokoukseen Valkoiseen taloon. Wilson hyväksyy kutsun sillä ehdolla, että Bradley saisi myös kutsun. Ross pyytää myös, että hän ja Wilson perustaisivat yhdessä Kostajat uudelleen, vaikka Rossilla ja Wilsonilla oli aiemmin ollut erimielisyyksiä Kostajien toiminnasta Sokovian sopimuksen vuoksi. Kokouksessa Ross paljastaa, että ”Celestiaalisaarelta”, joka oli muodostunut celestiaali Tiamutin ilmestyessä Intian valtamerestä, oli löydetty aivan uudenlaista metallia nimeltä adamantium. SERPENTiltä takaisin saatu säiliö oli sisältänyt ensimmäisiä jalostettuja näytteitä adamantiumista. Ross halusi myös luoda sopimuksen, jonka kautta adamantiumia jaettaisiin tasavertaisesti kaikille valtioille. Mutta hänen puheensa aikana, salissa alkaa soida The Fleetwoodsin laulu ”Mr. Blue”, jonka aikana Bradley ja kuusi muuta miestä alkavat yhtäkkiä ampua Rossia kohti. Rossin turvallisuusneuvonantaja, entinen Musta Leski nimeltä Ruth Bat-Seraph, pidättää heidät, mutta kukaan ampujista ei muista yhtään mitään.

Ross antaa täydet valtuudet tutkinnasta Bat-Seraphille, mutta Wilson ja Torres päättävät tutkia asiaa itsekseen. Sidewinder hyökkää Wilsonin kimppuun, mutta Wilsonin onnistuu pidättää hänet. Torres jäljittää Sidewinderin viimeisimmän puheluun Länsi-Virginiassa sijaitsevaan tukikohtaan nimeltä Leiri Echo 1. Ross yrittää käynnistää uudelleen neuvottelut maailman johtajien kanssa, mutta Japanin pääministeri Ozaki väittää saaneensa tietoja, joiden mukaan Ross itse olisi palkannut SERPENTin varastamaan adamantiumin. Ross tajuaa, että kaiken takana oli tohtori Samuel Sterns, joka oli saanut Bruce Bannerin verestä itselleen yli-inhimillisen älykkyyden silloin, kun Kuvotus oli 16 vuotta sitten riehunut Harlemissa. Ross oli aikoinaan vierittänyt syyn Kuvotuksen teoista Sternsin niskoille, vanginnut hänet Leiriin Echo 1, ja luvannut vapauttaa hänet, jos Sterns auttaisi Rossia tulemaan presidentiksi. Wilson ja Torres löytävät Sternsin, joka oli käyttänyt älypuhelimiin lähetettyjä valonvälähdyksiä ja ”Mr. Blue” -laulua ihmisten aivopesemiseen sekä CIA:n rahoja SERPENTin palkkaamiseen Rossin ja Ozakin välien kärjistämiseksi. Hän aivopesee tukikohdan sotilaat pidättelemään Wilsonia ja Torresia, samalla kun pakenee.

Sternsin aivopesemän kersantin tapettua kaikki aivopestyt ampujat, paitsi Bradleyn, Bat-Seraph päättää auttaa Wilsonia ja Torresia Sternsin pysäyttämisessä. He käyvät Wilsonin ystävän, Navy SEAL-komentaja Dennis Dunphyn, johtamassa tukikohdassa kuulustelemassa Sidewinderia, jonka puheista Wilson päättelee Sternsin aikovan tuhota Rossin maineen kostoksi vapautuslupauksen pettämisestä. Wilson, Torres ja Bat-Seraph suuntaavat Celestiaalisaarelle, missä Ross henkilökohtaisesti johti Yhdysvaltain joukkoja valtaamaan adamantiumia ennen Japanin joukkoja. Ross tunnustaa Wilsonille saaneensa Sternsiltä lääkkeen sydänsairauteensa, ja rikkoneen vapautuslupauksensa, koska pelkäsi menettävänsä lääkkeet ja kuolevansa ennen kuin ehtisi korjata välit tyttärensä Bettyn kanssa. Sterns aivopesee kaksi yhdysvaltalaista lentäjää hyökkäämään Japanin laivaston kimppuun. Wilson ja Torres onnistuvat pysäyttämään lentäjät ja vakuuttamaan japanilaiset laskemaan aseensa, mutta Torres haavoittuu taistelussa vakavasti.

Torresin ollessa sairaalassa, kongressin edustajaksi pyrkivä Bucky Barnes lohduttaa Wilsonia ja vakuuttaa, ettei tämä tarvitse seerumia ollakseen Kapteeni Amerikan tittelin arvoinen. Dunphy saa selville, että Rossin lääkkeissä oli gammasäteilyä, mutta Sterns tappaa hänet ennen kuin tämä ehtii kertoa Wilsonille. Tämän jälkeen Sterns antautuu Wilsonin pidätettäväksi, ja tieto tästä sekä Rossin yhteyksistä Sternsiin vuotaa Rossin tiedotustilaisuuden aikana uutismedioille. Järkyttynyt Ross menettää itsehillintänsä, muuttuu Punaiseksi Hulkiksi, ja tuhoaa osan Valkoisesta talosta. Pitkän ja uuvuttavan taistelun aikana, Wilson haavoittaa Rossia niin paljon, että voi yrittää puhua tälle, muistuttaen kuinka Rossilla oli aikoinaan tapana käydä Bettyn kanssa katsomassa Washingtonin kirsikkapuita. Ross rauhoittuu ja palautuu normaaliksi. Bradley vapautetaan syytteistä, kun taas Ross eroaa presidentin virasta ja antautuu vangittavaksi Lautalle, missä Wilson ja Betty vierailevat hänen sellissään. Maailman johtajat ratifioivat ”Ozakin-Rossin sopimuksen” adamantiumin jakamiseksi, kun taas Wilson pyytää Torresia auttamaan Kostajien uudelleenperustamisessa.

Lopputekstien jälkeen näytetyssä kohtauksessa, Wilson vierailee jälleen Lautalla, tällä kertaa Sternsin sellissä, missä Sterns varoittaa häntä muiden maailmojen lähestyvästä hyökkäyksestä.

## Näyttelijät

## Tuotanto
### Kehitys

Marvel Studiosin johtaja Kevin Feige sanoi lokakuussa 2015, että *[[Captain America: Civil War]]* (2016) tulisi olemaan päätösosa *Captain America* -trilogialle, jonka edellisiä osia olivat *[[Captain America: The First Avenger]]* (2011) ja *[[Captain America: The Return of the First Avenger]]* (2014), ja joiden pääosassa Chris Evans esitti Steve Rogersia. *Civil War* oli Evansin sopimuksen viimeinen sooloelokuva Kapteeni Amerikalle, mutta oli halukas jatkamaan roolissaan vielä *in* (2018) ja *n* (2019) jälkeen.

Lokakuussa 2018 Marvel Studios alkoi kehittää yhden tuotantokauden pituista Disney+-sarjaa Anthony Mackien näyttelemästä Sam Wilsonista / Haukasta ja Sebastian Stanin näyttelemästä Bucky Barnesista / Talvisotilaasta, jotka olivat aiemmin esiintyneet sivuhahmoina MCU-elokuvissa. Malcolm Spellman palkattiin sarjan pääkäsikirjoittajaksi, kun se virallisesti julkistettiin huhtikuussa 2019, nimellä *The Falcon and the Winter Soldier*. Ennen sarjan alkua, Mackie kertoi, ettei sarjan kohdalla ollut keskusteltu toisen tuotantokauden toteuttamisesta, ja ettei koronaviruspandemian vaikutusten vuoksi ollut edes keskusteltu, että missä elokuvassa hahmo esiintyisi seuraavan kerran. Sarjan ohjaaja Kari Skogland oli myös epävarma siitä saisiko sarja useamman tuotantokauden. Feige kertoi, että vaikka mahdollisia ideoita toista tuotantokautta varten oli mietitty, Marvelin suunnitelmiin kuului, että *[[WandaVision]]in* (2021) tavoin, *The Falcon and the Winter Soldierin* juoni vain toimisi alkuasetelmana tuleville elokuville.

23. huhtikuuta 2021, kun *The Falcon and the Winter Soldierin* päätösjakso ”Yksi maailma, yksi kansa” julkaistiin, paljastettiin, että Spellman oli parhaillaan käsikirjoittamassa neljättä Kapteeni Amerikka -elokuvaa. Toiseksi käsikirjoittajaksi oli valittu Dalan Musson, joka oli aiemmin käsikirjoittanut *The Falcon and the Winter Soldierin* jakson ”Totuus”. Elokuvan odotettiin kertovan Wilsonin vaiheista sarjan jälkeen. Rob Edwards sanoi olleensa elokuvan alkuperäisen käsikirjoittaja. *[[The Hollywood Reporter]]in* Borys Kit ja Aaron Couch suhtautuivat projektiin suurella mielenkiinnolla, koska kolme henkilöä oli nyt MCU:ssa toiminut Kapteeni Amerikkana. *The Falcon and the Winter Solderin* vastaava tuottaja Nate Moore on Feigen ohella elokuvan toinen päätuottaja. Mackie itse ei ollut vielä tällöin tietoinen suunnitelmista hahmon tulevaisuuden suhteen, mutta odotti innolla näkevänsä mihin suuntaan hahmon tarinaa vietäisiin. Seuraavien kuukausien aikana Mackie osallistui sopimusneuvotteluihin elokuvan pääosan esittämisestä, ja allekirjoitti sopimuksen elokuussa.

### Esituotanto
Heinäkuussa 2022, Julius Onah valittiin elokuvan ohjaajaksi. Kyseisen elokuvan, alkuperäiseltä nimeltään *Captain America: New World Order*, paljastettiin saman kuukauden aikana San Diego Comic-Con Internationalissa olevan osa MCU:n viidettä vaihetta. Samalla paljastettiin myös elokuvan ensi-iltapäivämäärä: 3. toukokuuta 2024. Syyskuussa 2022, D23 Expo -messuilla, paljastettiin, että Danny Ramirez ja Carl Lumbly palaavat *The Falcon and the Winter Soldierista* näyttelemään Joaquín Torresia ja Isaiah Bradleyä. Lisäksi Tim Blake Nelsonin paljastettiin palaavan *[[The Incredible Hulk]]ista* (2008) näyttelemään Samuel Sternsiä, ja Shira Haasin paljastettiin näyttelevän Ruth Bat-Seraphia. Lokakuussa *Above the Line* raportoi, että Harrison Ford olisi valittu elokuvaan Thaddeus Rossin uudeksi näyttelijäksi edesmenneen William Hurtin tilalle. Fordin roolivalinta vahvistettiin pian tämän jälkeen, ja sen lisäksi hänen paljastettiin tulevan näyttelemään hahmoa myös elokuvassa *[[Thunderbolts*]]* (2025). Ford sanoi suostuneensa rooliin, koska halusi kokeilla jotain erilaista. Esituotanto alkoi marraskuussa 2022. Gersha Phillips toimii elokuvan pukusuunnittelijana. Tammikuussa 2023 Xosha Roquemore valittiin tuntemattomaan rooliin.

### Kuvaukset
Kuvaukset alkoivat 20. maaliskuuta 2023 Trilith Studiosin tiloissa, Atlantassa, Kramer Morgenthaun toimiessa kuvaajana. Onah halusi elokuvan toiminnan olevan ”maanläheistä ja tunnollista” ja sanoi Wilsonin tulevan tekemään elokuvassa asioita, joita hahmo ei aiemmin ollut tehnyt. Liv Tyler liittyi maaliskuun lopussa elokuvan näyttelijäkaartiin, palaten *The Incredible Hulkista* Betty Rossin rooliin. Niihin aikoihin Julia Louis-Dreyfusin näyttelemän Valentina Allegra de Fontainen odotettiin myös esiintyvän elokuvassa. Toukokuussa 2023 alkaneen Hollywoodin käsikirjoittajien lakon ei uskottu vaikuttavan elokuvan tuotantoon. Mutta myöhemmin raportoitiin, että Marvel Studios todennäköisesti kuvaisi vain sen mitä voisi varsinaisten kuvausten aikana, ja säästäisi varsinaisten kuvausten aikana tehtävät mahdolliset muutokset uudelleenkuvauksiin. Toukokuun aikana, kuvauspaikalta otetut kuvat paljastivat Seth Rollinsin olevan myös näyttelijänä elokuvassa. Kesäkuun alussa, elokuvalle annettiin uusi nimi: *Captain America: Brave New World*. */Filmin* Jeremy Mathai piti elokuvan nimen muutoksesta, koska siinä oli ”optimistisempi näkökulma [kuin *New World Orderissa*]”. Samalla paljastettiin, että Onah oli itsekin osallistunut elokuvan käsikirjoittamiseen. Kesäkuun lopulla, tuotanto siirtyi Washingtoniin, ja kuvaukset saatiin lopulta päätökseen 30. kesäkuuta 2023.

### Jälkituotanto
Lokakuussa 2023 raportoitiin, että *Brave New Worldille* saatettaisiin antaa takaisin sen alkuperäinen ensi-iltapäivämäärä toukokuun 2024 ajalta, johtuen siitä, että elokuvan kuvaukset oli jo saatu päätökseen, kun taas *[[Deadpool & Wolverine]]n* (2024) kuvaukset olivat näyttelijöiden lakon vuoksi yhä kesken. Lopulta, marraskuussa 2023, *Brave New Worldin* uudeksi ensi-iltapäivämääräksi asetettiin 14. helmikuuta 2025. Sneiderin raporttien mukaan, elokuva ei saanut testiyleisöltä hyvää vastaanottoa, minkä vuoksi kolme merkittävää kohtausta poistettaisiin ja Marvel Studios aikoi tehdä pitkiä uudelleenkuvauksia tammikuusta 2024 alkaen. Joulukuussa, Matthew Orton palkattiin käsikirjoittamaan lisää uusi kohtauksia uudelleenkuvauksia varten. Orton oli aiemmin toiminut *[[Moon Knight (minisarja)|Moon Knightin]]* (2022) käsikirjoittajana ja konsultoivana tuottajana. Niihin aikoihin paljastettiin myös, että Rosa Salazar näytteli myös elokuvassa. Tammikuussa 2024, uudelleenkuvausten sanottiin tapahtuvan toukokuun ja elokuun 2024 välillä.

Helmikuussa 2024, Mark Ruffalo ilmoitti aikovansa palata Bruce Bannerin / Älykkään Hulkin rooliin. *[[Variety]]* kuitenkin raportoi pian, että Ruffalo oli puhunut väärin, ja ettei hän esiintyisikään elokuvassa. Raportin mukaan Ruffalon paluuta elokuvaan oli spekuloitu, johtuen sekä joidenkin *The Incredible Hulkista* tuttujen hahmojen vahvistetusta esiintymisestä elokuvassa että huhuista, joiden mukaan Fordin näyttelemästä versiosta Thaddeus Rossista tulisi elokuvassa Punainen Hulk. Huhtikuussa, Feige ja Mackie kuvailivat elokuvaa ”maanläheiseksi toimintatrilleriksi” ilman avaruusolentoja, jonka sävy olisi lähempänä *The Return of the First Avengeriä* kuin aiempia MCU-elokuvia. Mackie lisäsi myös, ettei katsojien tarvitsisi katsoa *The Incredible Hulkia* ennen *Brave New Worldiä*, jonka hän kuvaili myös asettelevan MCU:lle uudet teemat ja viholliset. Uudelleenkuvaukset alkoivat toukokuussa, ja niiden oli aikataulun mukaan määrä kestää 22 päivää. Lisäksi, Giancarlo Esposito oli silloin valittu näyttelemään tuntematonta hahmoa näihin uusiin kuvattaviin kohtauksiin. Espositon mukaan hänen hahmollaan oli vain pieni rooli elokuvassa, mutta isompi rooli MCU:hun sijoittuvassa televisiosarjassa. Uudelleenkuvausten ei odotettu olevan yhtä pitkiä kuin *[[Doctor Strange in the Multiverse of Madness]]in* (2022) tai *[[The Marvels]]in* (2023) uudelleenkuvausten, ja sanottiin keskittyvän lähinnä uusiin toimintakohtauksiin sekä Espositon hahmoon.

Heinäkuussa julkaistu teaser-traileri vahvisti, että *[[Eternals (elokuva)|Eternalsissa]]* (2021) aiemmin esiintyneen celestiaali Tiamutin jäänteet esiintyisivät myös elokuvassa. Vuoden 2024 San Diego Comic-Con Internationalissa paljastettiin, että fiktiivinen metalli adamantium olisi myös osa elokuvan juonta. Lisäksi Esposito paljasti hahmonsa olevan Seth Voelker / Sidewinder, Matelijaryhmän johtaja. Matelijaryhmän esiintyminen elokuvassa nähtiin hyvityksenä sille kuinka Marvel oli vuosia sitten vitsillä julkistanut kolmannen *Captain America* -elokuvan nimellä *Captain America: Serpent Society*, ennen kuin *Civil War* paljastui elokuvan todelliseksi lisänimeksi. Samalla vahvistettiin myös virallisesti myös Punaisen Hulkin rooli elokuvassa. Esposito sanoi osallistuvansa marraskuussa 2024 vielä ylimääräisiin lisäkuvauksiin.

Joulukuussa 2024, Spellman ja Musson olivat saaneet krediitin elokuvan tarinasta yhdessä Edwardsin kanssa, Onahin, Peter Glanzin ja Ortonin saadessa krediitin elokuvan käsikirjoituksesta. Samalla Jóhannes Haukur Jóhannessonin paljastettiin myös näyttelevän elokuvassa. Lisäksi vahvistettiin todeksi kuvauspaikalta otetuista kuvista lähteneet huhut siitä, että Salazar näyttelisi elokuvassa Rachel Leightonia / Timanttiselkää, Matelijaryhmän jäsentä. Tammikuussa 2025, Rollins paljasti, että hänen roolinsa elokuvassa oli poistettu käsikirjoitukseen tehtyjen muutosten sekä uudelleenkuvausten yhteydessä. Onah vahvisti, että Rollinsin hahmo oli yksi Matelijaryhmän jäsenistä, ja selitti, että hahmo oli korvattu Espositon hahmolla uudelleenkuvausten aikana. Salazarin kohtaukset Timanttiselkänä päädyttiin myös leikkaamaan pois elokuvasta, kun taas Jóhannesson näytteli Matelijaryhmän jäsenistä Copperheadia, joka esiintyi lopullisessa elokuvassa Sidewinderin kanssa. Mooren mielestä Matelijaryhmä saattoi vaikuttaa ”hölmöltä”, mutta piti sitä tärkeänä osana Kapteeni Amerikan rikollisgalleriaa. Uudelleenkuvausten yhteydessä, ryhmä oli muutettu enemmän väkivaltaisia erikoisoperaatioita tekeväksi tavalliseksi palkkasotilasjoukoksi, jota kutsuttiin elokuvassa nimellä SERPENT. Moore kuvaili tätä maanläheisemmäksi versioksi siitä mitä *The Winter Solderissa* esiintynyt ja Georges St-Pierren näyttelemä Batroc oli. Onah sanoi Espositon roolin tulevan myös toimimaan ”loistavana johdatuksena” SERPENTin myöhemmille esiintymisille MCU:ssa. Myöhemmin saman kuukauden aikana paljastettiin elokuvan käsikirjoituksen lopulliset krediitit: Edwards sai krediitin yhdessä Spellmanin, Mussonin, Onahin ja Glanzin kanssa, Edwardsin, Spellmanin ja  Mussonin saadessa krediitin elokuvan tarinasta. Elokuvan ulkopuolisesta kirjallisesta materiaalista kreditoitiin Ortonin lisäksi Michael Kastelein, Jeph Loeb ja Zeb Wells.

Matthew Schmidt ja Madeline Gavin toimivat elokuvan leikkaajana, Schmidtin työskenneltyä aiemmin myös *The Return of the First Avengerin* ja *Civil Warin* leikkaajana. Alessandro Ongaro toimii elokuvan visuaalisten efektien valvojana, ja niiden toteuttamisesta vastasivat Wētā FX, Digital Domain, UPP ja OPSIS. Wētā oli suunnitellut Punaisen Hulkin yhdessä Ryan Meinerdingin, Marvel Studiosin visuaalisen kehityksen johtajan, kanssa. Wētān visuaalisten efektien päävalvoja Dan Cox sanoivat tutkineensa useiden sarjakuvien versioita hahmosta, toteuttaakseen sen elokuvaan niin, että näyttäisi muultakin kuin vain eriväriseltä versiolta Hulkista. He halusivat tehdä Punaisesta Hulkista uhkaavamman ja atleettisemman näköisen, kun taas Onah halusi hahmon tuntuvan taktisemmalta ja järjestelmällisemmältä, Rossin sotilastaustan vuoksi. Lisäksi Punaisen Hulkin kasvoihin lisättiin Fordin omista kasvonpiirteistä tuttuja yksityiskohtia. Punaisen Hulkin ja Kapteeni Amerikan välisessä taistelukohtauksessa käytettiin yli 300 visuaalista otosta. Elokuvissa Sternsin ulkonäkö Johtajana oli alun perin ollut tarkoitus toteuttaa pääosin maskeerauksella, vaikka Onahin mukaan siihen oli vielä jälkeenpäin tarkoitus lisätä visuaalisia efektejä. Uudelleenkuvausten kuvausten yhteydessä, Sternsin ulkonäkö päätettiin kuitenkin muuttaa huomattavasti erilaisemmaksi ja hirviömäisemmäksi, ja kokonaan Luman tekemällä tietokonemallinnetulla hahmolla.

## Musiikki
Elokuussa 2024 paljastettiin, että Laura Karpman säveltäisi elokuvan musiikin. Karpman oli aiemmin säveltänyt musiikin myös MCU:n Disney+-sarjoihin *[[What If...? (animaatiosarja)|What If...?]]* (2021–2024) ja *[[Ms. Marvel (minisarja)|Ms. Marvel]]* (2022) sekä elokuvaan *[[The Marvels]]* (2023). Karpman kirjoitti elokuvaan myös uuden sankarillisen ja yhteisen teemamusiikin Wilsonille, Torresille ja Bradleylle, sekä pianisti Aaron Coplandin soittojen pohjalta inspiroidun teemamusiikin Rossille. Jälkimmäisestä on myös Godzilla-elokuvien musiikkia muistuttava versio, joka kuullaan, kun Ross muuttuu Punaiseksi Hulkiksi. Elokuvan trillerikohtauksissa on käytetty salaliittoteemaista musiikkia, jota Karpman vertasi **' -elokuvasarjan musiikkiin. Hän lisäsi myös viittauksia [[Alan Silvestri]]n säveltämään "Captain America March" -teemaan ''The First Avengeristä''. Nora Kroll-Rosenbaum, joka työskennellyt Karpmanin kanssa myös ''What If...?'':n soundtrackin parissa, osallistui myös ''Brave New Worldin'' musiikin säveltämiseen. [[Hollywood Records]] ja [[Marvel Music]] julkaisivat soundtrackin 12. helmikuuta 2025. Elokuvan lopputeksteissä kuullaan [[Kendrick Lamar]]in laulu ”i”. Lisäksi, [[The Fleetwoods]]in laulu ”Mr. Blue” vuodelta 1959 kuullaan lauluna, jolla aktivoi uhriensa aivopesun. Tämä viittaa ”herra Siniseen”, Sternsin entiseen koodinimeen ''The Incredible Hulkista''.

== Julkaisu ==
''Captain America: Brave New World'' sai ensiesityksensä [[Grauman’s Chinese Theatre|TCL Chinese Theatre]]ssa, [[Los Angeles]]issa, 11. helmikuuta 2025, Teatteriensi-iltansa elokuva sai Suomessa 12. helmikuuta 2025 sekä Yhdysvalloissa 14. helmikuuta 2025. Aiemmat suunnitellut ensi-iltapäivämäärät olivat 3. toukokuuta 2024 ja 26. heinäkuuta 2024.

== Julkaisu ==
Tammikuussa 2025, Mackie sanoi haluavansa jatkaa Wilsonin näyttelijänä vielä noin 10 vuotta. Hän toivoi, että voisi näytellä vielä yhdessä ''Captain America'' -elokuvassa esiinnyttyään sitä ennen ''Avengers''-elokuvissa **' (2026) ja ** (2027).

## Huomioita

## Lähteet

## Aiheesta muualla
*
*Elokuvan traileri YouTubessa